तालाब की जमींन पर गांव के लोगों ने बोई फसल
छतरपुर|गौरिहार तहसील क्षेत्र के खड्डी गांव में स्थित तालाब की सरकारी जमींन पर गांव के ही लोगो ने कब्जा कर फसल बो रखी है। इस संबंध में गौरिहार और लवकुशनगर तहसीलदार को सूचना दी जा चुकी है। जिस पर लवकुश नगर अनुविभागीय दण्डाधिकारी के द्वारा कुर्की का आदेश पारित कर दिया गया है लेकिन आदेश होने के बाद भी कोई कार्रवाई नहीं की गई। खड्डी निवासी सालिगराम शुक्ला ने कलेक्टर को ज्ञापन देते हुए बताया कि गांव के रामकिशुन, ओेमप्रकाश, राजाभईया ने खड्डी मौजा स्थित तालाब की भूमि पर मसूर और सरसों की फसल बो रखी है। इस तालाब में ग्रामवासियों का सार्वजनिक निस्तार होता है। इस संबंध में आवेदक के द्वारा लवकुशनगर और गौरिहार अधिकारियों के यहां एक आवेदन प्रस्तुत किया था।
इस पर कार्रवाई करते हुए लवकुश नगर अनुविभागीय दंडाधिकारी के द्वारा कुर्की का आदेश तो पारित कर दिया गया, लेकिन उस काेई कार्रवाई नहीं की गई। कलेक्टर को आवेदन देते हुए कुर्की के आदेश का पालन कराये जाने तहसीलदार और गौरिहार थाना प्रभारी काे आदेशित कर कार्रवाई करने की मांग की है।
awa_Deva hin_Deva hin_Deva